CELEX: 62021TN0167
Language: et
Date: 2021-03-29 00:00:00
Title: Kohtuasi T-167/21: 29. märtsil 2021 esitatud hagi – European Gaming and Betting Association versus komisjon

31.5.2021   
            
            
               ET
            
            
               Euroopa Liidu Teataja
            
            
               C 206/33
            
         
      29. märtsil 2021 esitatud hagi – European Gaming and Betting Association versus komisjon
      (Kohtuasi T-167/21)
      (2021/C 206/41)
      Kohtumenetluse keel: inglise
      
         Pooled
      
      
         Hageja: European Gaming and Betting Association (Etterbeek, Belgia) (esindajad: advokaadid T. De Meese, K. Bourgeois ja M. Van Nieuwenborgh)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 18. detsembri 2020. aasta otsus asjas SA.44830 (2016/FC) – Madalmaad: hasartmängulitsentside pikendamine Madalmaades (1);
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et kostja rikkus hageja menetluslikke õigusi, kui ta jättis algatamata ametliku uurimismenetluse ELTL artikli 108 lõike 2 alusel, samas kui esmane uurimine ei kõrvaldanud kõiki kahtlusi riigiabi olemasolu kohta.
                  
                              —
                           
                           
                              Hageja väidab, et kohtueelse menetluse pikkus ja asjaolud tõendavad, et kostjal oli kahtlusi riigiabi olemasolus.
                           
                        
                              —
                           
                           
                              Lisaks väidab hageja, et märkimisväärne muutus kostja analüüsis kohtueelse menetluse käigus on tõendiks sellest, et kostjal oli kahtlusi riigiabi olemasolus.
                           
                        
                              —
                           
                           
                              Hageja väidab veel, et kostja tegi väära järelduse, et ei ole mingeid kahtlusi seoses Madalmaades olemasolevate hasartmängu-, spordikihlvedude, hobuste võiduajamiste kihlvedude, loterii- ja kasiinolitsentside pikendamine annab eelise litsentsiomanikele.
                           
                        
            
                  2.
               
               
                  Teine väide, et kostja tegi ilmse hindamisvea, kui ta järeldas, et Madalmaades olemasolevate spordikihlvedude, hobuste võiduajamiste kihlvedude, loterii- ja kasiinolitsentside pikendamine ei anna eelist ELTL artikli 107 lõike 1 tähenduses.
                  
                              —
                           
                           
                              Hageja väidab, et kostja tegi ilmseid hindamisvigu esiteks seoses kostja järeldusega, et kõik litsentsiomanikud on seaduses tulenevalt kohustatud edastama hasartmängu netotulud üldist huvi pakkuvatele eesmärkidele, ja teiseks seoses kostja järeldusega, et litsentsid ei saa teenida kasumit.
                           
                        
                              —
                           
                           
                              Lisaks jääb hageja seisukohale, et kostja rikkus õigusnorme seoses kostja järeldusega, et kõnealuste litsentside andmine ei anna litsentsiomanikele eelist, kuna nende litsentside kohta ei saa öelda, et need edendaksid litsentsiomanike finantsolukorda.
                           
                        
            
         (1)  ELT 2021, C 17, lk 1.